
A fenntarthatóság pszichológiai vizsgálata az egyéni döntéshozatal árnyékában

A fenntarthatóság aktualitását tekintve egyre nagyobb figyelemmel bíró témája korunk társadalmának. A hétköznapok részesévé vált annak tudata, hogy veszélyben van a jövőnk, a cselekvési szándék sok esetben mégis elmarad. Dolgozatom középpontjában a fenntarthatóság helyezkedik el és az egyén nézőpontjából vizsgálom a hozzá fűződő viszonyát.

A szakirodalom áttekintése során arra a kérdésre kerestem a választ milyen pszichológiai korlátai vannak az egyes környezetbarát cselekedetek megvalósulásának, valamint hogy a klímaváltozás okozta hatások miként hatnak mentális egészségünkre. Kérdőíves kutatásom célja az volt, hogy felmérjem az egyén fenntarthatósághoz való hozzáállást. A kapott eredmények alapján megállapítható az emberek tisztában vannak azzal mi is az a fenntarthatóság és az egyén saját felelősségével is tudatában vannak. Ennek ellenére a korlátok többsége beigazolódott. A válaszadók beszámolói alapján az emberek aggódnak az éghajlatváltozás okozta következményektől, mégis könnyebb útnak tartják a kibúvók keresését, mint a valódi cselekvések végrehajtását.



